alexandrainst/scandi-wiki huggingface dataset:
Longyearbreen

Longyearbreen er en isbre på Spitsbergen, Svalbard, sørvest for Longyearbyen. Den er en ca. 4,5 km lang bre som starter fra Teltberget () og går derfra mot nordøst mellom Lars Hiertafjellet (876 moh) og Nordenskiöldfjellet () i vest, og inn øverst i Longyeardalen, sør for Adventfjorden i Nordenskiöld Land. Den ses lett fra Longyearbyen, og har skuffet foran seg store morener som ligger ved enden av fjellet Sarkofagen, ved Nye Gruve 1 og Gruve 4.

Breen ligger vest for Larsbreen, og er oppkalt etter Longyearbyen.

Det er vasket ut en stor mengde stein med fossiler av løvtrær fra kritt-tiden foran breen, og disse kan finnes langs Longyearelva nedover dalen.

Referanser 

Breer på Spitsbergen
Nordenskiöld Land
Longyearbyen
Asamkirken i München

Asamkirken i München, også kalt St. Johann Nepomuk Kirche, i München ble oppført 1733–1746 av brødrene Cosmas Damian Asam og Egid Quirin Asam. Kirken er viet til helgenen Johannes Nepomuk (død 1393).

Kirken er i senbarokk stil.

Eksterne lenker 
 
 Asamkirche på muenchen.de

Kultur i München
Barokken
Byggverk i München
Byggverk i Bayern
Katolske kirker i Tyskland
Fotball under Panamerikanske leker 1959

Fotball under Panamerikanske leker 1959. Fotball var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var en  turnering for menn, sju lag deltok. Det ble spilt en enkeltserie der alle lagene møttes en gang. Argentina vant turneringen, de vant fem kamper og spilte en uavgjort.

Medaljer

Resultater

Plassering

Men

Eksterne lenker
  Panamerikanske leker 1959 

Panamerikanske leker 1959
Fotball under Panamerikanske leker
Fotballturneringer i USA
Fotball i 1959
MY «Faun»

MY «Faun» er en motorcruiser, også kalt motoryacht eller lystbåt, som ble bygget i 1916 ved Damsgaards Baatbyggeri og Motorforretning i Bergen. Per 2020 eies båten av Hardanger Fartøyvernsenter, som er underlagt Hardanger og Voss museum. Båten har blitt restaurert og er et sentralt objekt i museets samlinger.

Historikk 
Båten ble bygget som en yacht for sønnen til statsminister Christian Michelsen, Einar Michelsen. Den kostet kr. 33.000,- som ny i 1916. Båtbyggeriet var etablert av ingeniøren August Moldestad. Han hadde studert skipsbygging i England, og Fauns utforming bar preg av det. Faun hørte til Gamlehaugen, boligen til Christian Michelsen, frem til 1925. Båten ble deretter eid av en rekke kjente redere og forretningsfolk i Bergen. I 1955 ble den overtatt av Bergenshalvøens Kommunale Kraftselskap (BKK). Den ble da brukt i forbindelse med den store kraftutbyggingen i Matrefjella.

I 1993 overtok Hardanger Fartøyvernsenter båten, og i 2005, 100 år etter at Christian Michelsen ledet Norge ut av unionen med Sverige, stod Faun ferdig restaurert. Restaureringen kostet nær 4,3 millioner kroner, og båten fremstår etter restaureringen slik den ble bygget. Den har mahogni-innredning, plysjtrukne seter og fasettslipte vinduer. Mesteparten av utstyr og inventar var intakt fra 1916, og er tatt med i opprustingen av båten.

Det er mulig å leie Faun med mannskap fra fartøyvernsenteret. Båten er egnet til kortere eller lengre turer i Hardangerfjorden eller i farvann rundt Bergen.

Eksterne lenker 
M/Y Faun – Michelsen sitt lystfartøy  Informasjonsside på nettstedet til Hardanger Fartøyvernsenter. Besøkt 20. juli 2019.
Faun Informasjonsside på nettstedet til foreningen Classiske Motorbåter (CMB). Besøkt 20. juli 2019.
M/Y Fauns hjemmeside på internett Besøkt 20. juli 2019.

Norske skip
Skip fra 1916
1916 i Norge
Severdigheter i Kvam
Skip bygget i Norge
Artikler i sjøfart-prosjektet
Glam

GLAM eller Glam kan vise til
Glamour - en kortform av glamour
Glam metal - en undersjanger av meavy metal- og hardrock
Glamrock - en sjanger innen rock, glamrock 
Åge Sten Nilsen - artistnavnet til rockesangeren Åge Sten Nilsen.
GLAM (kultur) - et akronym for «Galleries, Libraries, Archives, Museums» i kultursektoren

For Hundeglam (bjeffing), se Skjellende hunder.
Heinrich Reimann

Heinrich Reimann (1850–1906) var en tysk musikkviter, organist og komponist.

Liv og virke 
Heinrich Reimann var sønn av  som også var musiker.

Reimann var organist ved Berliner Philharmonie. Senere ble han organist i Kaiser-Wilhelm-Gedächtniskirche, der Albert Schweitzer en tid i 1899 var vikar for ham.

Som musikk-kritiker var Reimann en av Max Regers første mentorer.

Reimanns gravstøtte befinner seg på Kaiser-Wilhelm-Gedächtnis-Friedhof i Berlin.

Verk 
 Arnold Niggli, Heinrich Reimann (red.): Adolf Jensen. Berühmte Musiker. Lebens- und Charakterbilder nebst Einführung in die Werke der Meister, Berlin, Harmonie Verlagsgesellschaft für Literatur und Kunst, 1900
 R. Heuberger, red.  Heinrich Reimann: Berühmte Musiker Lebens – und Charakterkunde nebst Einführung in die Werke der Meister, Band XIV, Franz Schubert, Berlin Harmonie Verlagsgesellschaft für Literatur und Kunst 1902
 Heinrich Reimann: Johann Sebastian Bach, Berlin Schlesische Verlagsanstalt 1912
 Heinrich Reimann: Johannes Brahms. Lebens-und Charakterbilder nebst Einführung in die Werke der Meister, Berlin Schlesische Verlagsanstalt 1919

Referanser

Litteratur 
 Joachim Dorfmüller: Heinrich Reimann. Leben und Werk eines schlesischen Musikschriftstellers, Organisten und Komponisten. Bonn, Schröder 1994, ISBN 3-926196-19-X, (Deutsche Musik im Osten 3).

Eksterne lenker 
 
 
 
 

Romantiske komponister
Tyske komponister
Musikkforskere
Tyske organister
Personer fra Schlesien
Tåkeklokke

Ei tåkeklokke er et klokketårn som ble bygget for å rettlede og hjelpe skip som seilte gjennom trange, tåkelagte farvann, akkurat som tåkelurer.

Tåkeklokkene ble tatt i bruk i andre halvdel av 1800-tallet, og oppført etter standardtegninger. De kunne bli bygget både som en del av en fyrstasjon og som frittstående klokketårn uten tilknytning til et fyr. Ei tåkeklokke med bolighus var mer unntak enn regel, Søndre Langåra på grensen mellom indre og ytre Oslofjord var en av disse. I 2011 er fem tåkeklokker fredet av Riksantikvaren.

Freda anlegg
Elle tåkeklokke, Frogn kommune i Oslofjorden i Akershus.
Figgjeskjær tåkeklokke, Bamble kommune i Langesundsfjorden i Telemark.
Rødberg tåkeklokke, Rissa kommune i Trondheimsfjorden i Sør-Trøndelag.
Søndre Langåra tåkeklokke, Frogn kommune i Oslofjorden i Akershus.

Referanser

Norsk sjøfart
Kulinarisk Akademi

Kulinarisk Akademi AS er en norsk bedrift som tilbyr rådgivning, undervisning og event/arrangementer innen matlaging og næringsmidler for matbransjen og privatpersoner. Selskapet har to avdelinger. Den ene ved Mølla i Maridalsveien, den andre i 2. etg. i Mathallen, begge ved Akerselva i Oslo.

Administrasjonen ledes av tidligere verdens- og olympisk mester, Espen V. Larsen i samarbeid med Elise Bratteng Rønning som assisterende daglig leder. Blant selskapets 16 mat- og drikkefaglige ansatte er blant andre manager på Det norske kokkelandslaget Jostein Medhus, kaptein på Det norske kokkelandslaget Alexander Ø. Berg, tidligere stjerneinnehaver Marius Martinsen, Cristopher Bengtsson, Alexandre Bremer og Jonas Modell, kokk/vinkelner/Diploma of wine Heidi Iren Hansen og kokk/vinkelner Celine Vansson.

Kulinarisk Akademi har publisert to bøker kalt Sushi på norsk og Saus & Kraft. 

Gastronomi
Norske tjenesteselskaper
Etableringer i 2008
Beyond Records

Beyond Records var et uavhengig plateselskap med base i Bodø. Selskapet ble startet i 2011, og ble lagt ned i 2014.

Artister
 Cold Mailman
 Eline Thorp
 Magnus Eliassen
 Sondre Justad
 Sirkus Eliassen

Utgivelser

Album/EP

Singler

Referanser

Eksterne lenker
 Facebook-side
 Beyond Records på Spotify

Norske plateselskaper
Plateselskaper etablert i 2011
Jonas Olsson

Jonas Olsson (født 14. januar 1970) er en svensk fotballtrener og tidligere spiller. Han trente IFK Göteborg sammen med Stefan Rehn. IFK Göteborg er også den klubben som han spilte i gjennom hele sin karriere, og hvor han vant fire svenske mesterskap, og spilte UEFA Champions League for.

Sogndal 
4. oktober 2011 ble det klart at Jonas Olsson tok over treneransvaret i Sogndal med start i desember 2011. Olsson hadde de siste fem sesongene hatt delt treneransvar i IFK Göteborg med Stefan Rehn. Duoen ledet klubben til seriegull i sin første sesong og ble kåret til årets trenere i Sverige. Under deres ledelse etablert IFK seg i toppen av svensk fotball igjen.
Den tidligere midtstopperen overtok etter Harald Aabrekk i Sogndal.

5. september 2013 ble det klart at Olsson forlenget kontrakten ut 2014-sesongen.

Referanser

Eksterne lenker 
 
 Suksesstrenaren held fram i Sogndal

Svenske fotballspillere
Svenske fotballtrenere
Fotballspillere for IFK Göteborg
Fotballtrenere for Sogndal Fotball
Personer fra Göteborg
Utenlandske fotballtrenere i Norge
Universitetet i Damaskus

Universitetet i Damaskus (arabisk: جامعة دمشق, Jāmi‘atu Dimashq) er det største og eldste universitetet i Syria. Det ligger i hovedstaden Damaskus og har avdelinger i andre syriske byer. Det ble grunnlagt i 1923 ved sammenslåingen av Medisinhøyskolen (grunnlagt i 1903) og Juridisk institutt (grunnlagt i 1913), og er det eldste universitetet i dagens Syria. Inntil 1958 ble det kalt Universitetet i Syria, men navnet ble endret etter at Universitetet i Aleppo ble grunnlagt. I dag er det seks andre offentlige universiteter og mer enn 10 private i Syria.

Eksterne lenker
 

Damaskus
Damaskus
Liestal

Liestal er en by og kommune med om lag 14 000 innbyggere i kantonen Basel-Landschaft i Sveits.

Historie 
Liestal oppstod som by på 1200-tallet ettersom det lå ved datidens fremste ferdselsåre mellom Tyskland og Italia over St. Gotthard og mellom Tyskland og det vestlige Sveits. Det middelalderske bybildet er godt bevart. I byen finnes et minnesmerke over dikteren og frihetskjemperen Georg Herwegh, som ønsket å bli gravlagt der.

Referanser

Eksterne lenker 
 

Byer i Sveits
Kommuner i Sveits
Basel-Landschaft
Sahle Sellassie

Sahle Sellassie (født 1936) er en forfatter fra Etiopia. Han har skrevet både på amharisk, guragie og engelsk.

Bibliografi 
 Shinega's Village: scenes of Ethiopian life(1964)
 The Afersata, Heinemann Educational (1969) 
 Warrior king, Heinemann Educational (1974)
 Firebrands, Longman (1979)

Referanser 

Etiopiske forfattere
Personer etter føde- eller oppvekststed i Etiopia
Kantlyng

Kantlyng (Cassiope tetragona) er en mørkegrønn, forgrenet dvergbusk med en flatedekkende vekst. Plantene har en karakteristisk firkantet stengel som forgrener seg kraftig fra den nederste delen av planten. At bladene sitter tett og ustilket opp langs stengelen gjør at det firkantede utseendet blir ekstra tydelig. Blomstringen skjer fra juli til august, og består i hengende hvide blomster med klokkeform som sitter enkeltvis på korte, spinkle stilker ut fra bladhjørnene ytterst på skuddet.

Ikke-synlige trekk
Rotnettet er vidt utbredt, men meget spinkelt. Arten er avhengig av samliv med en eller flere sopparter (mykorrhiza).

Størrelse
0,20 x 1,00 m (5 x 5 cm/år)

Utbredelse 
Kantlyng er vanlig i Nord-Norge og arktiske områder. På Grønland finnes den så langt sør som på linje med Godthåbsfjord og Tasiilaq, men da bare høyfjellet, eller i kjølige skyggeområder. Arten er avhengig av et ganske langvarig snødekke som beskyttelse mot uttørking, og den foretrekker sur og fuktig, men veldrenert jord. Det er sjelden å finne mye av den sammenhengen, men den kan ofte opptre i mosaikk. Ved bredden av Torneträsk finnes den typisk sammen med blant annet rypebær, dvergbjørk, moselyng, tyttebær, lav og mose.

Anvendelser 
På Grønland har planten hatt betydning som brensel.

Eksterne lenker 
 
 Den virtuella floran − Kantljung

Lyngfamilien
Hvite blomster
Surjordsplanter
Arter formelt beskrevet i 1834
Norges flora
Svalbards flora
Grønlands flora
Fotball under Panamerikanske leker 1963

Fotball under Panamerikanske leker 1963. Fotball var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var en  turnering for menn, fem lag deltok. Det ble spilt en enkeltserie der alle lagene møttes en gang. Brasil vant turneringen, de vant fire og spilte en uavgjort.

Medaljer

Resultater

Plassering

Men

Eksterne lenker
  Panamerikanske leker 1963

Panamerikanske leker 1963
Fotball under Panamerikanske leker
Fotball i Brasil
Fotball i 1963
Libris.no

Libris.no er en internett-basert bokdistributør som er heleid av Norli Libris AS, som på sin side er en sammenslåing av selskapene Norli Gruppen og Libris. Nettbutikken ble lansert 17. januar 2011. Libris.no sender varer direkte til sluttkunde fra begge de to distribusjonssentralene Sentraldistribusjon og Forlagsentralen.

Eksterne lenker
 

Norske bokhandler
Nettbutikker
Shi Liangcai

Shi Liangcai (kinesisk: 史量才, pinyin: Shǐ Liàngcái, Wade-Giles: Shih Liang-ts'ai, født 2. januar 1880 i fylket Qingpu nær Shanghai i Kina, drept 13. november 1934 i Haining fylke i Zhejiang) var en kinesisk journalist. Han var mest kjent for sitt eierskap av den liberale Shanghaiavisen Shen Bao og for at han ble myrdet av Chiang Kai-sheks håndlangere under ledelse av Dai Li.

I 1930-årene var Shi en sterk tilhenger av Alliansen til de menneskelige rettigheters forsvar som vat blitt etablert av madam Soong Qing Ling, sammen med Cai Yuanpei og Lu Xun. Han kom inn i det japankritiske arbeidet, og fikk seg mektige fiender, som han en gang besvarte med «du har et skytevåpen – jeg har en penn».

Litteratur 
 Pang Rongdi (庞荣棣): Shi Liangcai: Xiandai baoye juzi (史量才 : 现代报业巨子) [Shi Liangcai: great man of the modern Chinese press], Shanghai: Shanghai jiaoyu chubanshe, 1999.

Kinesiske journalister
Personer fra Shanghai
Kvitmaure

Kvitmaure er en planteart av genus ''Galium. Planten kan brukes til rødfarging av garn.

Referanser

Eksterne lenker 
 
 Den virtuella floran: Dvärgbandtång
 Kvitmaure på www.herbarium.com
 Kvitmaure i Naturbildebasen

Maurefamilien
Planter formelt beskrevet i 1753
Planter formelt beskrevet av Carl von Linné
Fargeplanter
Grønlands flora
Sylhetti

Sylhetti (devanagari: ছিলটী silôṭi; bengali: সিলেটী ṣileṭī) er et indoarisk språk som tales i Surmadalen i den nordøstlige delen av Bangladesh, i Barakdalen i den nordøstlige indiske delstaten Assam, samt det nordlige Tripuradistriktet i Tripura. Språket tales også av en betydelig befolkning i andre nordøstlige stater i India og blant indiske innvandrere til Storbritannia, USA og de arabiske gulfstater. Språket er noen ganger klassifisert som en dialekt av bengali, men betraktes av andre lingvister som et separat språk.

Språk i Bangladesh
Språk i India
Indoariske språk
Blankenburg

Blankenburg er en ortsteil i bydelen Pankow i Berlin. Den eldste skriftlige kilde hvor stedet nevnes som landsby er fra 1375. Blankenburg ble en del av Berlin i forbindelse med opprettelsen av Stor-Berlin i 1920.

Landsbyen ligger i urstrømdalen som Berlin er en del av og på høyderyggen kalt Barnim. Blankenburg grenser til ortsteilene Französisch Buchholz, Heinersdorf, Karow og Malchow. Noen deler av ortsteilen ligger i Naturpark Barnim.

Blankenburg karakteriseres ved en godt vedlikeholdt dorfanger, en form for almenning rundt kirken og landsbyhusene. En rekke av husene i gaten Alt-Blankenburg er enkeltvis og sammen gitt vernestatus.

Eksterne lenker 
 

Pankow
Dokučaevbreen

Dokučaevbreen er en isbre Wohlthatmassivet i Dronning Maud Land. Breen er om lag tolv kilometer lang og ligger i den nordøstre delen av Humboldtfjella, der den strømmer i nordøstlig retning ut i Humboldtsøkket.

Kilder 

Breer i Dronning Maud Land
Artikler i Antarktis-prosjektet
Humboldtfjella
Dovrehallen

Dovrehallen er en tradisjonsrik restaurant, pub og tidligere teaterscene i Storgata 24 i Oslo. Stedet ble opprinnelig åpnet 2. juledag 1900. Det er i ettertid også kjent som fest- og møtelokaler for Det norske Studentersamfund fra 1951 til 1971.

Dovrehallen er oppkalt etter trollkongen Dovregubbens fjellhall og festsal i Henrik Ibsens dramatiske dikt Peer Gynt.

Dovrehallen i Oslo

Historikk

Dovrehallen i Oslo ble drevet som populært kabaretteater og folkelig skjenkested i Storgata i Oslo sentrum fra 1900 til 1950. Salen var utstyrt med losjer og veggdekorasjoner som passet til navnets tematikk. Teateret bød på revyer og artistopptredener fram til 1941 da det ble skadd av brann. Det var tidvis også filmframvisninger på stedet. 

Fra 1951 ble Dovrehallen oslostudentenes fargerikt dekorerte studentkro og samlingssted for Det norske Studentersamfund. Der var det på 1950- og 60-tallet dans, kroaftener og ulike typer møter og foredrag, ofte i form av livlige debatter på lørdagene. I 1971 flyttet byens studenter til sitt nybygde samlingshus Chateau Neuf på Majorstua i Oslo. 

Det ble da diskotek i Dovrehallen. I andre etasje var det restaurant med fiolin- og klaverunderholdning. Da Alf Tande-Petersen, særlig kjent som programleder i NRK, etablerte flere puber i Norge, kjøpte han også Dovrehallen og åpnet danserestauranten Tandy's Dovrehallen. Den var på 1500 kvadratmeter, hadde tre barer, restaurant og dansegulv. Tandy's gikk konkurs sammen med resten av Tande-Petersens utesteder i 2003.

I dag er Dovrehallen et brunt serveringsted kjent for tradisjonell norsk mat og uformell stemning. Om kvelden er det dans.

Annet
Arkitektfirmaet Snøhetta har tatt navn etter kontorets tidligere beliggenhet i etasjen over Dovrehallen, altså som den høyeste toppen på Dovrefjell.

Referanser

Litteratur
 Berthelsen, Herman: På varieté i hovedstaden i Byminner nr.3-2010, s.12-25

Eksterne lenker
 Dovrehallen i Oslo (Storgaten bar og nattklubb AS)

Serveringssteder i Oslo
Tom Erik Heimen

Tom Erik Baret Heimen (født 30. september 1975 i Molde) er en norsk basehopper. Han ble kjent for det norske publikum med en spektakulær flyby i NRK-programmet «Oppdrag Sognefjorden» våren 2011.
Samme året (2011) ble han nummer to i konkurransen World Base Race i Innfjorden.

I forbindelse med Ekstremsportveko 2009 ble det laget et lengre innslag for NRK Sporten. Den samme uken var også det amerikanske nyhetsmagasinet 60 Minutes fra CBS til stede og lagde innslaget Birdmen med JT Holmes i hovedrollen. Programmet gikk på lufta i USA 11. oktober 2009. 

Heimen har deltatt i en rekke TV- og filmproduksjoner. I episoden Focused: Human Flight kommer tre amerikanske basehoppere til Norge.
I 2012 var Heimen med på et oppdrag i Sør-Afrika for Saxo Bank, i forbindelse med lansering av en ny bankapplikasjon.

I 2001 var han nær ved å miste livet i en ulykke der skjermen ble utløst feil. Men skjermen hengte seg fast i et lite tre i fjellsiden, og Heimen overlevde uten større skader.
I august 2011 rundet han 1000 utsprang fra faste objekt.

Her hopper Tom Erik Heimen utfor 1200 meter høye Helsetkopen - med klærne i full fyr.

I juni 2018 gjennomførte Tom Erik Heimen de syv kongelige fjelltoppene på under ett døgn. For å kalle seg Fjellkonge eller Fjelldronning i Romsdalen må man bestige fjellene Kongen, Dronninga, Store Trolltind, Gjuratind, Kvanndalstind, Store Vengetind og Romsdalshorn. Dette gjennomførte Heimen på 22 timer og 50 minutter. Heimen gjennomførte 6300 høydemeter, 33km og fløy ned med vingedrakt og fallskjerm fra 5 av toppene.

Tom Erik passert 2000 basehopp i juni 2019 og er som å regne med en av de mest erfarne basehopperne i verden.

I juni 2019 satte Tom Erik verdensrekord i antall hopp fra fjell over 1000meter og antall flydde høydemeter. I løpet av 24 timer gjorde Heimen 66 base hopp fra fjellet Hoven i Loen. Tom Erik fløy 66000 høydemeter.
 

Heimen er ugift og far til to.

Referanser 

Ekstremsportutøvere
Personer fra Molde kommune
Fødsler i 1975
Øyvind Ellingsen

Øyvind Ellingsen (født 15. april 1952) er norsk professor og tidligere prodekan for bachelor- og masterutdanningene ved det tidligere medisinske fakultet, NTNU i Trondheim. Han er også lege ved St. Olavs hospital. Hans forskningsfelt er fysiologi, med trening og ekstreme omgivelser.

Ellingsen fikk sin MD og PhD ved Universitetet i Oslo, og hadde i 1990–1992 et postdoktorstipend ved Harvard University i USA. Han er tidligere leder for Institutt for sirkulasjon og bildediagnostikk ved NTNU.

Utmerkelser 
 2005: The Ole Storstein’s Award for Excellent Cardiovascular Research in Norway

Medlemskap 
 2008-	Det Kongelige Norske Videnskabers Selskab

Samarbeidspartnere 

Internasjonale

 2006-	Associate Professor Jim Lagopoulos, University of Sydney
 2004-	Professor Reneé Ventura-Clapier, INSERM, Paris
 2004-	Professor Gianluigi Condorelli, Parco Scientifico San Rafaele, Roma
 2002-	Professor Steven L. Britton, Medical College of Ohio
 2001-	Professor Volker Adams, University of Leipzig
 1997-	Professor Godfrey L. Smith, University of Glasgow

Nasjonale

 2006-	Professor Svend Davanger, Universitetet i Oslo
 2006-	Professor Are Holen, NTNU
 2006-	Professor Geir Christensen, Universitetet i Oslo
 2001-	Professor Ole M. Sejersted, Universitetet i Oslo
 2001-	Professor Ulrik Wisløff, NTNU

Bibilografi

Referanser 

Norske leger
Professorer ved NTNU
Fødsler i 1952
Bechara Boutros al-Rahi

Bechara Boutros al-Rahi (arabisk ‏مار بشارة بطرس الراعي‎, Mār Bishārah Buṭrus al-Rā'ī, fransk Béchara Pierre Raï; født 25. februar 1940 i Himlaya, Libanon) er den nåværende maronittiske patriarken av Antiokia og hele Orienten og dermed overhodet for den maronittisk-katolske kirke. Han har sitt sete i klosteret Bkerke nord for Beirut (Libanon).

Al-Rahi ble ordinert til titulærbiskop i 1986. Fra 1990 til 2011 var han biskop av Jbeil. Den 15. mars 2011 ble han valgt til ny maronittisk patriark av Antiokia, og tok da tilnavnet Boutros (Peter). Han ble samtidig biskop av Joubbe, Sarba og Jounieh. 

Bechara Boutros al-Rahi ble preert til kardinal av pave Benedikt XVI den 24. november 2012. Patriark al-Rahi ble den fjerde maronittiske patriark om også ble kreert kardinal, etter sine tre umidellbare forgjengere patriarkene Paul Peter Meouchi, Antonius Peter Khoraiche og Nasrallah Sfeir.

Episkopalgenealogi
Hans episkopalgenealogi er:

 Patriark Youhanna Bawwab el-Safrawi (?- 1656) 
 Patriark Georges Rizqallah Beseb'ely (1595-1670) *bispeviet 1656
 Patriark Estephan Douaihi (1630-1704) *1668
 Patriark Jacob IV Awad (1698-1733) *1698
 Patriark Siméon VII Awad (1683-1756) *1716
 Patriark Joseph VI Estephan (1729-1793) *1754
 Patriark Yuhanna El-Helou (Dolce) (1786-1823) *1786
 Patriark Youssef Boutros Hobaish (Habaisci) (1787-1845) *1820
 Patriark Boulos Boutros Mass'ad (Massaad) (1806-1890) *1841
 Patriark Elias Pierre Hoyek (Hoayek) (1843-1931) *1889
 Patriark Antonio Pierre Arida (1863-1955) *1908
 Patriark Pierre-Paul Méouchi (1894-1975) *1934
 Patriark kardinal Nasrallah Boutros Sfeir (1920-2019) *1961
 Patriark kardinal Béchara Boutros Raï, O.M.M. (1940- ) *1986

Referanser

Eksterne lenker 
 Biografi på The Cardinals of the Holy Roman Church

Libanesiske kardinaler
Linjen Bawwab el-Safrawi (maronittisk antiokensk-katolsk)
Maronittiske patriarker av Antiokia
Personer fra guvernementet Libanonfjellene
Randi Karstensen

Randi Karstensen (gift Kristiansen; født 5. november 1921 på Lillestrøm, død 17. oktober 2012 samme sted) er en tidligere norsk skøyteløper som representerte Lillestrøm Turn & Idrettsforening. 

Hun ble nasjonal arbeidermester på 1000 meter hurtigløp i 22. jan 1939 på Hamar med tiden 2.07,8. Favoritten Karin Stav ble diskvalifisert på 1000 m etter å ha gått en innersving for mye. Karstensen gikk også 500 meter den 21. januar, hvor hun ble nummer tre med tiden 57,5.

Referanser

Litteratur 
 
 

Norske skøyteløpere
Personer fra Skedsmo kommune
Artikler i skøytesportprosjektet
Fødsler i 1921
Dødsfall i 2012